De Una Vez

"De Una Vez" (בעברית: "בבת אחת") הוא סינגל שהוקלט על ידי הזמרת האמריקאית סלינה גומז. השיר יצא לאור ב-14 בינואר 2021, על ידי חברת התקליטים אינטרסקופ רקורדס, כסינגל הראשון מתוך המיני-אלבום Revelación. השיר מסמן את הסינגל הראשון בשפה הספרדית של גומז, עם הפקה של טייני, אלברט הייפ וג'וטה רוזה. זהו שיר פופ לטיני קצבי, הדן בנושאים של אהבה, הערכה עצמית, צמיחה רגשית והעצמה. גומז תיארה את השיר כ”המנון אהבה יפהפה”. הקליפ הרשמי של השיר יצא לאור ביוטיוב עם צאת השיר. הקליפ המיסטי, בהשראת התרבות הלטינו-אמריקאית שלה, מתאים לסגנון האמנות של ריאליזם קסום ומציג את גומז עם קמע מילאגרו זוהר הדומה ללב הקדוש, ומתעד את ההתפתחות והריפוי האישי שלה. הקליפ זכה לתשבחות מהמבקרים ומועמד לפרס הגראמי הלטיני לווידאו קליפ הקצר הטוב ביותר, והוא המועמדות הראשונה של גומז לפרס גראמי אי פעם. השיר הגיע לעשרת המקומות המובילים בוונצואלה, פנמה, קוסטה ריקה ופרגוואי. אתה יודע מה מצחיק? שאני באמת חושבת שאני שרה טוב יותר בספרדית. זה היה משהו שגיליתי. זו הייתה עבודה רבה, ותראה, אתה לא יכול לבטא שום דבר בצורה שגויה. זה משהו שהיה צריך להיות מדויק, והיה צריך להיות מכובד על ידי הקהל שאני הולכת לשחרר את זה עבורו. אני רוצה שכולם ייהנו מהמוזיקה, אבל אני מכוונת לקהל המעריצים שלי. אני מתמקדת במורשת שלי ולא יכולתי להתרגש יותר. — גומז על הוצאת מוזיקה בשפה הספרדית, ערוץ E! בדצמבר 2020, גומז הצהירה כי יש לה ”מאגר קטן של דברים טובים שבאים”, ומגזין בילבורד הצהיר כי זה ”יכול לכלול פרויקט בשפה הספרדית”. ציורי קיר שונים נצפו במקסיקו, כשהם מציינים את כותרות השירים "De Una Vez" ו"Baila Conmigo", מה שהביא להשערות בקרב המעריצים והתקשורת כי גומז תוציא בקרוב מוזיקה לטינית. ב-14 בינואר 2021 הודיעה גומז על הוצאת השיר "De Una Vez" המיועד לצאת לאור לחצות של אותו היום. מאוחר יותר באותו יום, היא "ציטטה" ציוץ מחודש ינואר 2011 שהפנה לאלבום בשפה הספרדית שמעולם לא יצא, וציינה: ”אני חושבת שזה יהיה שווה את הציפייה”, בדיוק עשור לאחר הציוץ המקורי. השיר מציין את הסינגל הרשמי הראשון של גומז בשפה הספרדית, והסינגל השני אחרי הגרסה הספרדית של "A Year Without Rain", הנקרא "Un Año Sin Lluvia" שיצא על ידי להקתה לשעבר, סלינה גומז & הסצנה. זהו השיר הספרדי הראשון שלה מאז "Taki Taki" עם די ג'יי סנייק, אוזונה וקארדי בי, ושיר הסולו הראשון מאז השיר "Más" מאלבום האוסף שלה משנת 2014, For You. אורך השיר הוא שתי דקות ו -36 שניות, והוא הסינגל הראשי מאלבום האולפן העתידי שלה בשפה הספרדית. השיר הוא שיר פופ לטיני קצבי. הוא דן בריפוי האישי של גומז, אהבה, העצמה, סלחנות, והכוח להתקדם מהעבר. השיר הופק על ידי טייני, אלברט הייפ וג'וטה רוזה. הווידאו קליפ שצולם לשיר בוים על ידי לוס פרז, הועלה לערוץ היוטיוב של גומז בשידור חי ב-14 בינואר, עם צאת השיר. הוא זכה לשבחים מהמבקרים על הוויזואליות והסמליות שלו. בקליפ, גומז חוצה חדרים רבים בבית מיסטי, ומתארת את צמיחתה היצירתית והאישית תוך שימוש במטאפורות המשקפות את התפתחותה. היא עוברת מחדר שינה מעוטר בצמחים וחלומות, לחדר מואר במנורות, אחר כך למטבח ולחדר עם תקליטי ויניל מרחפים וכלי נגינה. לאורך הקליפ לובשת גומז לב קריסטל זוהר על החזה, המייצג את חוסנה, תוך שהיא שרה את מילות השיר שבמרכזן אהבה וריפוי. הקליפ מסתיים במילים "Baila Conmigo..." (בעברית: "תרקוד איתי..."). בעוד השיר מוביל את גומז לשלב חדש בקריירת המוזיקה שלה, היא רצתה כי לויזואליות של השיר תהיה השפעה על הצופים, ולכן הקליפ מבוים על ידי במאים שיכולים להתחבר לחומר. היא הצהירה: ”אם אני הולכת לחנוך פרויקט בהשראת התרבות הלטינית, אני רוצה לעבוד עם יוצרים דוברי ספרדית [כשפת אם]”. עקב מגפת הקורונה וההגבלות הנלוות לה, הקליפ צולם מרחוק. הבמאים לא הצליחו לטוס ללוס אנג'לס כדי לצלם את הקליפ, וקושרו למקום הצילום באמצעות מחשב נייד. הקליפ כולו צולם בלילה, בשוט בודד עם קאטים נסתרים. גומז שיתף פעולה עם צמד הבמאים לוס פרז, צמד המורכב מהבמאית המקסיקנית טניה ורדוזקו והבמאי הספרדי אדריאן פרז - זוג נשוי שעבד על פרסומות מסחריות, בין היתר, עבור פפסי וקנדי קראש סאגה. גומז רצתה ליצור מסע רגשי עם הקליפ, ורדוזקו הסבירה כי הם ”חשבו שלשיר יש מסר כנה ואישי, יותר מהאישה מאשר האמנית. היינו חייבים להביא את זה לאור [כי] זה שיר על אישה בוגרת שמרפאת פצע, משאירה את העבר מאחור ונכנסת לפרק חדש” כדי לתעל את הרעיון הזה, גומז ולוס פרז הביטו בסופרים פופולריים באמריקה הלטינית איזבל איינדה, גבריאל גארסיה מארקס ולאורה אסקיבל, שעבודותיהם הספרותיות התעמקו במושגים על טבעיים של ריאליזם קסום, סוגת אמנות המשלבת בעיות אמיתיות עם אלמנטים של פנטזיה. גומז הכניסה לקליפ גם הפניות תרבותיות מקסיקניות, כמו הלב הקדוש, סמל הקשור לאמנות העם המקסיקנית. הצוות עיצב את הלב על בסיס מילאגרו, קמע עממי נוצרי, כדי לסמל את נושאי הריפוי של הקליפ. הבחירה האופנתית של גומז לסרטון נובעת מ"מוטיב בוטני", המייצג צמיחה רגשית. גומז לובשת שמלת רודארטה המעוצבת על ידי שירלי קוראטה. שמלה פרחונית-ורודה, עם צווארון וי, שרוולים מנופחים והדפסי פרחים ורודים, לבנים וצהובים. לב הקריסטל מוצמד למרכז השמלה. שערה הגלי מעוטר באביזרי פרחים עשויים משי בהשראת פרידה קאלו, יחד עם עגילי אופאל של המעצבת המקסיקנית דניאלה וילגאס. האיפור של גומז נשמר רך, רומנטי ונשי, תוך שימוש בקו האיפור שלה, Rare Beauty, בשיתוף עם המאפרת הוותיקה מליסה מורדיק. מורדיק קיבלה השראה מתמונות מתצוגת האופנה מאביב 2014 של דולצ'ה וגבאנה ותצוגות האופנה של אלכסנדר מקווין מאביב 2016 למראה של גומז בקליפ. מידע על הסינגל "De Una Vez" באתר מיוזיק בריינז מידע על היצירה "De Una Vez" באתר Discogs סרטון השיר "De Una Vez" באתר יוטיוב מידע על השיר "De Una Vez" באתר iTunes מידע על השיר "De Una Vez" באתר ספוטיפיי סלינה גומז, מרקו מאסיס, אנדראה מנג'ימארצ'י, אבנר בוריה, כריסטופר ראמוס, אלחנדרו בוררו, איבני רודריגס, ריקרדו לופז לאלינד טייני, אלברט הייפ, ג'וטה רוזה Listen to Selena Gomez’s Romantic Spanish-Language Song “De Una Vez”, ערוץ E!, ‏15 בינואר 2021 (ארכיון) Selena Gomez confirms Spanish record with new single De Una Vez, amp.popbuzz.com (ארכיון) Selena Gomez Fans Are Convinced She Has Spanish-Language Music Coming, www.billboard.com, ‏2021-01-12 (באנגלית) (ארכיון) ציוץ של סלינה גומז ברשת החברתית אקס (טוויטר), 14 בינואר 2021 Selena Gomez Drops Highly Anticipated Spanish Single 'De Una Vez': Stream It Here, Billboard (באנגלית) ([archive-url=https://web.archive.org/web/20210115002902/https://www.billboard.com/articles/columns/latin/9511629/selena-gomez-de-una-vez-spanish-single-stream/ ארכיון]) Tamara Fuentes, Selena Gomez Announces Her Second Spanish Single "De Una Vez", Seventeen, ‏2021-01-14 (באנגלית אמריקאית) (ארכיון) Bell Média, WATCH: Selena Gomez Debuts 'De Una Vez', www.iheartradio.ca (ב־Canadian English) (ארכיון) Selena Gomez's Second Spanish-Language Single 'De Una Vez' Is Coming Incredibly Soon, www.billboard.com, ‏2021-01-14 (באנגלית) (ארכיון) Selena Gomez unveils new single "De Una Vez": Stream, Consequence of Sound, ‏2021-01-15 (באנגלית אמריקאית) סלינה גומז, De Una Vez, יוטיוב, ‏14 בינואר 2021 Alyssa Bailey, Selena Gomez's 'De Una Vez' Lyrics Capture the Beauty of Overcoming Heartbreak, ELLE, ‏2021-01-15 (באנגלית אמריקאית) Althea Legaspi, Althea Legaspi, Selena Gomez Chronicles Her Evolution in New Spanish Language 'De Una Vez' Video, Rolling Stone, ‏2021-01-15 (באנגלית אמריקאית) Janelle Okwodu, Selena Gomez Shares the Story Behind Her Enchanting Music Video, ‘De Una Vez’, Vogue (באנגלית אמריקאית) ציוץ של סלינה גומז ברשת החברתית אקס (טוויטר), 15 בינואר 2021 סלינה גומז, Selena Gomez - De Una Vez (Official Video), יוטיוב, ‏14 בינואר 2021 Sarah Midkiff, Selena Gomez Makes A Case For Putting Flowers In Your Hair Right Now, www.refinery29.com (באנגלית) Kara Nesvig, Selena Gomez’s “De Una Vez” Dress is a Nod to Frida Kahlo, Teen Vogue (באנגלית אמריקאית) Alyssa Bailey, Selena Gomez's Makeup Artist Melissa Murdick on How Her 'De Una Vez' Rare Beauty Look Came to Be, Elle, ‏2021-01-15 (באנגלית אמריקאית) 2021 Latin American Music Awards Nominees: Vote Now, TELEMUNDO.com (באנגלית) Los 2021 Latin GRAMMYs: Complete Nominees List, GRAMMY.com, ‏2021-09-28 (באנגלית) IRMA – Irish Recorded Music Association, איגוד תעשיית ההקלטות האירי Selena Gomez; Billboard Global 200 Chart, בילבורד Selena Gomez - Billboard Canadian Hot 100 Chart, בילבורד Costa Rica - monitorLATINO Ecuador - monitorlatino Guatamala - monitorlatino Panama - MoniorLatino Paraguay - MonitorLatino Uruguay - MonitoLatino Selena Gomez - Hot 100, בילבורד Selena Gomez - Hot Latin Songs Chart, בילבורד Venezuela - monitorLATINO Selena Gomez - Billboard Argentina Hot 100 Chart, Billboard Single Top 40 slágerlista - Hivatalos magyar slágerlisták, slagerlistak.hu Top 100 Songs Weekly, El portal de Música De Una Vez - Single by Selena Gomez, נבדק ב-2020-09-26